РЕПУБЛИКА СРБИЈА

МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА

11000 БЕОГРАД

УПУТСТВО УЧЕНИЦИМА ЗА РАД У **ЦРТАЊУ** НА ПРИЈЕМНИМ

ИСПИТИМА У ШКОЛАМА ЛИКОВНЕ ОБЛАСТИ У ОКВИРУ

ПОДРУЧЈА РАДА КУЛТУРА, УМЕТНОСТ И ЈАВНО ИНФОРМИСАЊЕ

**МАТЕРИЈАЛ**: папир величине блока броја 5, на коме ће бити печат школе (папир обезбеђује школа), оловке са меким графитом (2Б, 45, 6Б, 8Б…).

**ПОСМАТРАЈ** различите облике, величине облика и њихов међусобни однос. Затим уочи са које стране долази светло, и како утиче на постављене облике који се налазе на мртвој природи.

**УОЧИ** композицију постављених облика, пропорције и карактер облика, водећи рачуна о међусобном односу величина (што ћеш утврдити визирањем). Слободно се послужи помоћним линијама које не мораш потпуно да обришеш, и дуго проверавај пропорције. Када утврдиш да су односи величина тачни, размишљај о што већем распону светлосних вредности линија. Ако процениш да ти је потребно да назначиш сенку, учини то различитим валерским вредностима.

**НАПОМЕНА**: Поред поменутих критеријума комисија ће процењивати и твој лични израз.

ЖЕЛИМО ТИ УСПЕХ У ОВОМ ЗАДАТКУ!

РЕПУБЛИКА СРБИЈА

МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА

11000 БЕОГРАД

УПУТСТВО УЧЕНИЦИМА ЗА РАД У **СЛИКАЊУ** НА ПРИЈЕМНИМ

ИСПИТИМА У ШКОЛАМА ЛИКОВНЕ ОБЛАСТИ У ОКВИРУ

ПОДРУЧЈА РАДА КУЛТУРА, УМЕТНОСТ И ЈАВНО ИНФОРМИСАЊЕ

**МАТЕРИЈАЛ**: акварел папир величине блока броја 5, на коме ће бити печат

школе (папир обезбеђује школа), темпере или акрилне боје, четке за сликање различитих ширина, посуда за воду и палета.

**ПОСМАТРАЈ** обојене елементе на драперији и постављеним предметима на њој, (размишљај и о боји која преовладава на постављеној мртвој природи:

гама-смеђа, зелена, црвена, плава и слично).

**УОЧИ** композицију, колорит-богатство боја и локални тон елемената.

**НАПОМЕНА**: На слици (за разлику од цртежа) мање брини о пропорцијама

и односима величина облика, а више води рачуна о уоченим бојеним вредностима и начину на који ћеш то представити. Поред поменутих критеријума комисија ће процењивати и твој лични израз.

ЖЕЛИМО ТИ УСПЕХ У ОВОМ ЗАДАТКУ!

РЕПУБЛИКА СРБИЈА

МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА

11000 БЕОГРАД

УПУТСТВО УЧЕНИЦИМА ЗА РАД У **ВАЈАЊУ** НА ПРИЈЕМНИМ

ИСПИТИМА У ШКОЛАМА ЛИКОВНЕ ОБЛАСТИ У ОКВИРУ

ПОДРУЧЈА РАДА КУЛТУРА, УМЕТНОСТ И ЈАВНО ИНФОРМИСАЊЕ

**МАТЕРИЈАЛ**: глина за моделовање (глину обезбеђује школа), алатке (вајарске шпахтле, ножићи).

**САГЛЕДАЈ** што тачније карактер и пропорције облика.

У анализи карактера облика покушај да замислиш из којих се геометријских тела задати предмет састоји. Добро провери пропорције – односе између све три димензије облика у целини.

**АНАЛИЗИРАЈ** контуре облика на фотографијама и упоређуј их са моделом који вајаш. Израду детаља и обраду површине остави за сам крај.

**НАПОМЕНА**: Настој да потрошиш што већи део глине који добијеш, да би радови били приближно једнаких величина. Поред поменутих критеријума комисија ће процењивати и твој лични израз.

ЖЕЛИМО ТИ УСПЕХ У ОВОМ ЗАДАТКУ!